6. ΚΑΝΟΝΙΣΤΙΚΟΝ ΔΙΑΤΑΓΜΑ της 31 Αυγ./11 Σεπτ. 1944 Περί συμμετοχής των Οικονομικών Επιθεωρητών Τελωνείων και του Προσωπικού της Διευθύνσεως Τελωνειακού Ελέγχου εις την κατανομήν των δικαιωμάτων εκτελέσεως τελωνειακών εργασιών του προσωπικού της Διευθύνσεως Τελωνείων Πειραιώς. Έχοντες υπ' όψει τας παρ. 3, 5 και 6 του άρθρ. 3 ως και το άρθρ. 16 του Νόμ. 928 «περί οργανισμού της τελωνειακής υπηρεσίας», την πρώτην παράγραφον του άρθρ. 10 του Νόμ. 5415 της 22 Απρ. 1932 «περί προσωρινής διοικήσεως των εσόδων και εξόδων του Κράτους κλπ.» την παρ. 1 του άρθρ. 4 του Α.Ν. 1517/1938 ως και την υπ’ αριθ. 282 του 1944 γνώμην του Συμβουλίου της Επικρατείας, προτάσει του Υπουργού των Οικονομικών, απεφασίσαμεν και διατάσσομεν: Άρθρον μόνον.-Εις τας καταστάσεις κατανομής των δικαιωμάτων εκτελέσεως τελωνειακών εργασιών του προσωπικού της Δ/σεως Τελωνείων Πειραιώς συμπεριλαμβάνονται από 1 Σεπτ. 1944 και οι Οικονομικοί Επιθεωρηταί Τελωνείων και το Προσωπικόν της Δ/σεως Τελωνειακού Ελέγχου, το αναλογούν δε εις έκαστον δικαιούχον ποσόν αποδίδεται κατά τα εκάστοτε ισχύοντα δια τους λοιπούς Τελωνειακούς υπαλλήλους. Το υπό των Τελωνειακών Αρχών εκπιπτόμενον, εκ των κατά μήνα εισπραττομένων υπό τούτων δικαιωμάτων εκτελέσεως τελών εργασιών, ποσοστόν συμφώνως τω άρθρ. 2 του από 23 Μαρτ. 1937 Δ/τος «περί καθορισμού ποσοστού εκπιπτόμενον εκ των εισπράξεων των τελωνειακών αρχών εξ αποζημιώσεων δια τελωνειακάς εργασίας», δια τους Οικονομικούς Επιθεωρητάς Τελωνείων και το Προσωπικόν της Δ/σεως Τελων. Ελέγχου ορίζεται από 1 Σεπτ. 1944 εις 11% δι’ άπαντα τα Τελωνεία του Κράτους. Το ποσοστόν τούτο αποστέλλεται δια χρηματικού γραμματίου εις τον Ταμίαν του Α΄ Τελωνείου Εισαγωγής Πειραιώς εισαγόμενον εις κοινήν διαχείρισιν μετά των άλλων εισπράξεων εκ τοιούτων δικαιωμάτων της Τελωνειακής περιφερείας Πειραιώς. Το παρόν Δ/μα δημοσιευθήτω δια της Εφημερίδος της Κυβερνήσεως. 